ΑΔΕΙΑ ΧΡΗΣΗΣ ΛΟΓΙΣΜΙΚΟΥ INTEL

ΣΗΜΑΝΤΙΚΟ - ΔΙΑΒΑΣΤΕ ΠΡΙΝ ΑΝΤΙΓΡΑΨΕΤΕ, ΚΑΝΕΤΕ ΕΓΚΑΤΑΣΤΑΣΗ 
Ή ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ. 
Μην χρησιμοποιείτε ή φορτώνετε το παρόν λογισμικό και οποιοδήποτε σχετικό υλικό (συλλογικά το «Λογισμικό») μέχρι να διαβάσετε προσεκτικά τους ακόλουθους όρους και προϋποθέσεις.  Με τη φόρτωση ή τη χρησιμοποίηση του Λογισμικού, συμφωνείτε στους όρους της παρούσας Άδειας χρήσης. Εάν δεν επιθυμείτε να συμφωνήσετε στους όρους της παρούσας, μην κάνετε εγκατάσταση ή μη χρησιμοποιείτε το Λογισμικό.

ΑΔΕΙΕΣ ΧΡΗΣΗΣ: Σημείωση:
•	Εάν είστε διαχειριστής δικτύου, θα ισχύει για σας η παρακάτω «Άδεια χρήσης πολλαπλών αντιγράφων (Site License)». 
•	Εάν είστε τελικός χρήστης, θα ισχύει για σας η «Άδεια ενός χρήστη (Single User License)». 

Η Intel σας παραχωρεί μια μη αποκλειστική, μη μεταβιβάσιμη, παγκόσμια, πλήρως εξοφλημένη, χωρίς την καταβολή πνευματικών δικαιωμάτων και μια περιορισμένων πνευματικών δικαιωμάτων άδεια χρήσης σύμφωνα με τα πνευματικά δικαιώματα και τα εμπορικά μυστικά της Intel ή/και την οποία η Intel έχει το δικαίωμα και την εξουσιοδότηση να παραχωρεί ή να μεταβιβάζει άδειες χρήσης σύμφωνα με τους όρους της παρούσας για την χρησιμοποίηση του Λογισμικού μόνο για τους σκοπούς που παρατίθενται παρακάτω.

ΑΔΕΙΑ ΧΡΗΣΗΣ ΠΟΛΛΑΠΛΩΝ ΑΝΤΙΓΡΑΦΩΝ (SITE LICENSE). Επιτρέπεται η αντιγραφή του Λογισμικού στους υπολογιστές του οργανισμού σας για την εσωτερική, μη εμπορική χρήση του οργανισμού σας και η δημιουργία εύλογου αριθμού αντιγράφων ασφαλείας του Λογισμικού σύμφωνα με τις παρακάτω προϋποθέσεις: 
1.	Παρέχεται άδεια χρήσης του παρόντος Λογισμικού σε συνδυασμό με συστατικά προϊόντα της Intel.  Δεν παρέχεται άδεια χρήσης του παρόντος Λογισμικού σε συνδυασμό με μη συστατικά προϊόντα της Intel βάσει της παρούσας. 
2.	Απαγορεύεται η αντιγραφή, η τροποποίηση, η ενοικίαση, η πώληση, η διανομή ή η μεταβίβαση οποιουδήποτε μέρους του Λογισμικού εκτός και εάν προβλέπεται στην παρούσα Άδεια χρήσης και συμφωνείτε να αποτρέπετε μη εξουσιοδοτημένη αντιγραφή του Λογισμικού. 
3.	Απαγορεύεται η αποσυγκρότηση (reverse engineering), η απομεταγλώττιση (decompilation) και η απομετάφραση (disassembly) του Λογισμικού  
4.	Απαγορεύεται η μεταβίβαση της άδειας χρήσης (sublicense) ή ταυτόχρονη χρήση του Λογισμικού από περισσότερους από έναν χρήστες. 
5.	Το Λογισμικό μπορεί να περιλαμβάνει τμήματα που προσφέρονται με όρους επιπρόσθετους σε όσους παρατίθενται εδώ, όπως παρατίθενται σε άδεια χρήσης που συνοδεύει τα τμήματα αυτά. 

ΑΔΕΙΑ ΧΡΗΣΗΣ ΕΝΟΣ ΧΡΗΣΤΗ (SINGLE USER LICENSE). Επιτρέπεται η αντιγραφή του Λογισμικού σε έναν υπολογιστή για προσωπική, μη εμπορική χρήση σας οργανισμού σας και η δημιουργία ενός αντιγράφου ασφαλείας του Λογισμικού σύμφωνα με τις παρακάτω προϋποθέσεις: 
1.	Παρέχεται άδεια χρήσης του παρόντος Λογισμικού σε συνδυασμό με συστατικά προϊόντα της Intel.  Δεν παρέχεται άδεια χρήσης του παρόντος Λογισμικού σε συνδυασμό με μη συστατικά προϊόντα της Intel βάσει της παρούσας. 
2.	Απαγορεύεται η αντιγραφή, η τροποποίηση, η ενοικίαση, η πώληση, η διανομή ή η μεταβίβαση οποιουδήποτε μέρους του Λογισμικού εκτός και εάν προβλέπεται στην παρούσα Άδεια χρήσης και συμφωνείτε να αποτρέπετε μη εξουσιοδοτημένη αντιγραφή του Λογισμικού. 
3.	Απαγορεύεται η αποσυγκρότηση (reverse engineering), η απομεταγλώττιση (decompilation) και η απομετάφραση (disassembly) του Λογισμικού  
4.	Απαγορεύεται η μεταβίβαση της άδειας χρήσης (sublicense) ή ταυτόχρονη χρήση του Λογισμικού από περισσότερους από έναν χρήστες. 
5.	Το Λογισμικό μπορεί να περιλαμβάνει τμήματα που προσφέρονται με όρους επιπρόσθετους σε όσους παρατίθενται εδώ, όπως παρατίθενται σε άδεια χρήσης που συνοδεύει τα τμήματα αυτά. 

Εάν δεν είστε ο τελικός χρήστης, τότε επιτρέπεται η μεταβίβαση ενός αντιγράφου του Λογισμικού σε κάθε έναν από τους τελικούς χρήστες σας για χρήση σύμφωνη με τους όρους της παρούσας Άδειας χρήσης με την προϋπόθεση ότι αυτά τα αντίγραφα συνοδεύονται από τελική άδεια χρήσης που περιλαμβάνει ουσιαστικά τους ίδιους όρους όπως παρατίθενται στην παρούσα. 
 
ΙΔΙΟΚΤΗΣΙΑ. Κάθε δικαίωμα, τίτλος και δικαίωμα συμμετοχής σε δικαιώματα πνευματικής ιδιοκτησίας που ενσωματώνονται στο Λογισμικό και το συνοδευτικό υλικό, εάν υπάρχει, ανήκουν στην κατοχή της Intel ή των προμηθευτών και χορηγών άδειας χρήσης. Το Λογισμικό καλύπτεται από πνευματικά δικαιώματα και προστατεύεται από τη νομοθεσία των Ηνωμένων Πολιτειών και άλλων χωρών και από διατάξεις διεθνών συνθηκών. Απαγορεύεται η αφαίρεση τυχόν ειδοποιήσεων για πνευματικά δικαιώματα από το Λογισμικό. Η Intel ενδέχεται να κάνει αλλαγές στο Λογισμικό ή σε στοιχεία που αναφέρονται σε αυτό οποιαδήποτε στιγμή χωρίς προειδοποίηση, αλλά δεν είναι υποχρεωμένη να υποστηρίξει ή να ενημερώσει το Λογισμικό.   Εκτός και εάν προβλέπεται άλλως ρητά, η Intel δε παραχωρεί κανένα ρητό ή έμμεσο δικαίωμα σύμφωνα με τα διπλώματα ευρεσιτεχνίας, τα πνευματικά δικαιώματα, τα εμπορικά σήματα ή άλλα δικαιώματα πνευματικής ιδιοκτησίας της Intel. Είναι δυνατή η μεταβίβαση του Λογισμικού μόνο εάν ο παραλήπτης συμφωνεί σε πλήρη δέσμευση από τους παρόντες όρους και εάν δεν διατηρήσεις αντίγραφα του Λογισμικού.
  
ΠΕΡΙΟΡΙΣΜΕΝΗ ΕΓΓΥΗΣΗ ΜΕΣΩΝ.  Εάν το Λογισμικό έχει αποσταλεί από την Intel σε φυσικά μέσα, η Intel εγγυάται ότι τα μέσα είναι απαλλαγμένα από φυσικά ελαττώματα υλικού για χρονική περίοδο ενενήντα ημερών μετά την παράδοση από την Intel. Εάν έχει βρεθεί κάποιο τέτοιο ελάττωμα, επιστρέψτε τα μέσα στην Intel προς αντικατάσταση ή εναλλακτική παράδοση του Λογισμικού κατά την επιλογή της Intel.

ΕΞΑΙΡΕΣΗ ΑΛΛΩΝ ΕΓΓΥΗΣΕΩΝ. ΕΚΤΟΣ ΤΩΝ ΟΣΩΝ ΠΡΟΒΛΕΠΟΝΤΑΙ ΠΑΡΑΠΑΝΩ, ΤΟ ΛΟΓΙΣΜΙΚΟ ΠΑΡΕΧΕΤΑΙ «ΩΣ ΕΧΕΙ» ΧΩΡΙΣ ΚΑΜΙΑ ΡΗΤΗ Ή ΕΜΜΕΣΗ ΕΓΓΥΗΣΗ ΟΠΟΙΑΣΔΗΠΟΤΕ ΜΟΡΦΗΣ, ΣΥΜΠΕΡΙΛΑΜΒΑΝΟΜΕΝΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΜΗ ΠΑΡΑΒΑΣΗΣ Ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ.  Η Intel δεν εγγυάται ή δεν αναλαμβάνει ευθύνη για την ακρίβεια ή την πληρότητα τυχόν πληροφοριών, κειμένου, γραφικών, συνδέσεων ή άλλων στοιχείων που περιλαμβάνονται στο Λογισμικό. 

ΠΕΡΙΟΡΙΣΜΟΣ ΕΥΘΥΝΗΣ. ΣΕ ΚΑΜΙΑ ΠΕΡΙΠΤΩΣΗ Η INTEL Ή ΟΙ ΠΡΟΜΗΘΕΥΤΕΣ ΤΗΣ ΔΕ ΘΑ ΦΕΡΟΥΝ ΕΥΘΥΝΗ ΓΙΑ ΤΥΧΟΝ ΒΛΑΒΕΣ ΟΠΟΙΑΣΔΗΠΟΤΕ ΜΟΡΦΗΣ (ΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟ, ΤΩΝ ΔΙΑΦΥΓΟΝΤΩΝ ΚΕΡΔΩΝ, ΤΗΣ ΔΙΑΚΟΠΗΣ ΕΜΠΟΡΙΚΗΣ ΛΕΙΤΟΥΡΓΙΑΣ Ή ΑΠΩΛΕΣΘΕΝΤΩΝ ΠΛΗΡΟΦΟΡΙΩΝ) ΠΟΥ ΠΡΟΚΥΠΤΟΥΝ ΑΠΟ ΤΗ ΧΡΗΣΗ Ή ΤΗ ΜΗ ΔΥΝΑΤΟΤΗΤΑ ΧΡΗΣΗΣ ΤΟΥ ΛΟΓΙΣΜΙΚΟΥ, ΑΚΟΜΑ ΚΑΙ ΕΑΝ Η INTEL ΕΧΕΙ ΕΝΗΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ.  ΜΕΡΙΚΕΣ ΔΙΚΑΙΟΔΟΣΙΕΣ ΑΠΑΓΟΡΕΥΟΥΝ ΤΗΝ ΕΞΑΙΡΕΣΗ Ή ΤΟΝ ΠΕΡΙΟΡΙΣΜΟ ΤΗΣ ΕΥΘΥΝΗΣ ΓΙΑ ΕΜΜΕΣΕΣ ΕΓΓΥΗΣΕΙΣ Ή ΠΑΡΕΠΟΜΕΝΕΣ Ή ΤΥΧΑΙΕΣ ΖΗΜΙΕΣ ΟΠΟΤΕ Ο ΠΑΡΑΠΑΝΩ ΠΕΡΙΟΡΙΣΜΟΣ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΣΑΣ. ΕΝΔΕΧΕΤΑΙ ΝΑ ΕΧΕΤΕ ΕΠΙΣΗΣ ΚΑΙ ΑΛΛΑ ΝΟΜΙΚΑ ΔΙΚΑΙΩΜΑΤΑ ΠΟΥ ΝΑ ΔΙΑΦΕΡΟΥΝ ΑΠΟ ΔΙΚΑΙΟΔΟΣΙΑ ΣΕ ΔΙΚΑΙΟΔΟΣΙΑ. 

ΛΗΞΗ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ. Η Intel ενδέχεται να λήξει την παρούσα Άδεια χρήσης οποιαδήποτε στιγμή εάν παραβείτε τους όρους της.  Μετά τη λήξη της, θα καταστρέψετε αμέσως το Λογισμικό ή θα επιστρέψετε όλα τα αντίγραφα του Λογισμικού στην Intel.
 
ΙΣΧΥΟΥΣΑ ΝΟΜΟΘΕΣΙΑ. Τυχόν απαιτήσεις που προκύπτουν λόγω της παρούσας Άδειας χρήσης θα διέπονται από τους νόμους της Καλιφόρνια, με εξαίρεση τις αρχές περί αντικρουόμενων νόμων και τη Συνθήκη των Ηνωμένων Εθνών περί Συμβάσεων για την πώληση αγαθών. 

ΑΠΟΠΟΙΗΣΗ ΚΑΙ ΤΡΟΠΟΠΟΙΗΣΗ. Τυχόν τροποποίηση, προσθήκη ή αποποίηση οποιασδήποτε διάταξης της παρούσας Άδειας χρήσης θα ισχύει μόνο εάν είναι γραπτή και υπογράφεται από ανώτατο στέλεχος της Intel.  Η μη άσκηση ή η καθυστέρηση άσκησης τυχόν δικαιώματος, αρμοδιότητας ή αποκατάστασης σύμφωνα με την παρούσα Άδεια χρήσης δε θα λειτουργήσει ως αποποίηση του συγκεκριμένου δικαιώματος, αρμοδιότητας ή αποκατάστασης.  Χωρίς περιορισμό των προαναφερθέντων, οι όροι και προϋποθέσεις σε εντολές αγοράς ή παρόμοιο υλικό που υποβάλλεται από σας στην Intel και τυχόν όροι που περιλαμβάνονται στο τυπικό έντυπο γνωστοποίησης της Intel που αντικρούονται με τους συγκεκριμένους όρους, δεν θα τίθενται σε ισχύ. 

ΠΕΡΙΟΡΙΣΜΟΙ ΕΞΑΓΩΓΗΣ.  Κάθε συμβαλλόμενος αναγνωρίζει ότι το Λογισμικό διέπεται από ισχύοντες κανονισμούς εισαγωγής και εξαγωγής των Ηνωμένων Πολιτειών και χωρών στις οποίες κάθε συμβαλλόμενος διεξάγει εμπορική δραστηριότητα και συγκεκριμένα περιλαμβανομένων των Κανονισμών της Διεύθυνσης Εξαγωγών και της Νομικής πράξης της Διεύθυνσης Εξαγωγών των Η.Π.Α.   Κάθε συμβαλλόμενος θα συμμορφώνεται με αυτούς τους νόμους και τους κανονισμούς, καθώς και με όλους τους άλλους νόμους και κανονισμούς που ισχύουν για το Λογισμικό.  Χωρίς περιορισμό της γενικότητας των προαναφερθέντων, κάθε συμβαλλόμενος συμφωνεί ότι δεν θα εξάγει, επανεξάγει, μεταβιβάζει ή εκτρέπει τυχόν Λογισμικό σε τυχόν περιορισμένη τοποθεσία ή πρόσωπο σύμφωνα με τους κανονισμούς εξαγωγών των Ηνωμένων Πολιτειών.  Σημειωτέον ότι το Λογισμικό που περιέχει κρυπτογράφηση ενδέχεται να υπόκειται σε επιπρόσθετους περιορισμούς. 

ΑΥΤΟΔΙΚΑΙΑ ΠΑΥΣΗ ΟΡΟΥ.  Εάν τυχόν διάταξη της παρούσας Άδειας χρήσης θεωρείται από αρμόδιο δικαστήριο αντίθετη προς το νόμο, η διάταξη αυτή θα μεταβληθεί και θα ερμηνευτεί έτσι ώστε να επιτευχθούν όσο πληρέστερα γίνεται οι στόχοι της αρχικής διάταξης που επιτρέπονται από το νόμο και οι υπόλοιπες διατάξεις της παρούσας Άδειας χρήσης θα παραμείνουν σε πλήρη ισχύ. 

ΠΕΡΙΟΡΙΣΜΕΝΑ ΚΥΒΕΡΝΗΤΙΚΑ ΔΙΚΑΙΩΜΑΤΑ. Το Λογισμικό παρέχεται με «ΠΕΡΙΟΡΙΣΜΕΝΑ ΔΙΚΑΙΩΜΑΤΑ». Η χρήση, η αντιγραφή ή η γνωστοποίηση από την κυβέρνηση υπόκειται σε περιορισμούς όπως παρατίθενται στα FAR52.227-14 και DFAR252.227-7013 et seq. ή τους διαδόχους της. Η χρήση του Λογισμικού από την κυβέρνηση αποτελεί αναγνώριση των ιδιοκτησιακών δικαιωμάτων της Intel σε αυτό. Ανάδοχος ή κατασκευαστής είναι η Intel.

ΕΛΕΓΧΟΥΣΑ ΓΛΩΣΣΑ. Μεταφράσεις της παρούσας Άδειας χρήσης ενδέχεται να παρέχονται σε τοπικές γλώσσες για ενημερωτικούς μόνο σκοπούς, με την προϋπόθεση ωστόσο ότι η έκδοση της Άδειας χρήσης στην Αγγλική γλώσσα θα είναι ελέγχουσα σε όλες τις δικαιοδοσίες.